एउटा प्रश्न सोधुँ ? कहाँ हुनुहुन्थ्यो तपाईं त्यो दसैंमा ? ‘त्यो’ भन्नाले सन् २००१ कै हुनुपर्छ भन्ने छैन । पक्कै, तपाईंले थुप्रै दसैं देख्नुभएको छ, मनाउनु भएको पनि होला । या, नमनाए पनि त्यो पर्व या अवसरलाई एउटा ‘मापक’ बनाउँदा तपाईंको जवाफ के हुन्छ ? जस्तो, गए वर्षको दसैंमा म (संखुवासभाभन्दा ठ्याक्कै उल्टो) सुदूरपश्चिम नेपालको (अर्को) सीमावर्ती जिल्ला बैतडी र डडेल्धुरामा थिएँ । डडेल्धुरामा त्यो मेरो दोस्रो यात्रा थियो– लगभग १२ वर्षपछि । टीकाको दिन गाडी ठ्याप्पै नचल्दा म डडेल्धुरे सदरमुकाममै अल्मलिएको थिएँ, झन्डै भोकै । अघिल्लो साँझ डाँडामा उभिएर मैले मेरो वेबसाइटमा यस्तो लेखेको थिएँ–
